b"\n_START_ARTICLE_\nAin Dara\n_START_SECTION_\nHist\xc3\xb2ria\n_START_PARAGRAPH_\nAquest lloc, constru\xc3\xaft al segle\xc2\xa0x\xc2\xa0aC durant el per\xc3\xadode neohittita, va ser possiblement destinat a l'adoraci\xc3\xb3 d'Ixtar (deessa de la fertilitat), Astarte o Baal Hadad._NEWLINE_Va ser descobert el 1954, i es va iniciar les excavacions arqueol\xc3\xb2giques a partir del 1962.\n_START_SECTION_\nDescripci\xc3\xb3\n_START_PARAGRAPH_\nEl lloc porta el nom d'una font a 700 metres que es troba a l'est de la ciutat. Les restes monumentals del temple, inclosos els lleons i les esfinxs imponents, s'han trobat al nord-est de l'ort\xc3\xb2stat del lle\xc3\xb3 al final de l'acr\xc3\xb2poli._NEWLINE_Es tracta d'una estructura rectangular de 30 x 20m orientada al sud-est i constru\xc3\xafda en tres fases: a la primera, datada entre 1300 i 1000 aC, hi pertanyen el p\xc3\xb2rtic, la pronaos i la naos. La segona fase, datada entre 1000 i 900 aC va consistir a folrar de lloses de basalt el p\xc3\xb2rtic i el passatge del p\xc3\xb2rtic. En la tercera, entre 900 i 750 aC, hom va afegir un deambulatori al voltant del temple, ampliant la plataforma inicial._NEWLINE_Esculpides al sol, a l'entrada del temple, s'hi poden veure tres grans petjades d'un metre de llarg: dos peus junts i un peu esquerre, simbolitzant la pres\xc3\xa8ncia de la divinitat dins el temple.  La conca de pedra s'utilitzaria per a les libacions religioses._NEWLINE_En els ort\xc3\xb2stats laterals hi havia escultures de lleons i d'esfinx, tipol\xc3\xb2gicament propers tant a un t\xc3\xadpic tema hittita com als querubins atribu\xc3\xafbles al primer temple hebraic. Molts arque\xc3\xb2legs opinen que la planta del temple d'Ain Dara \xc3\xa9s clarament semblant a la descripci\xc3\xb3 b\xc3\xadblica del temple de Salom\xc3\xb3. En no haver estat mai documentat arqueol\xc3\xb2gicament aquest darrer, alguns autors creuen que la descripci\xc3\xb3 b\xc3\xadblica est\xc3\xa0 inspirada en Ain Dara._NEWLINE_Hi ha unanimitat en considerar que aquest temple estava dedicat a la deessa Ixtar, nom amb qu\xc3\xa8 accadis, assiris i babilonis coneixien la deessa sum\xc3\xa8ria Inanna, esposa o filla d'Anu, senyor dels cels i d\xc3\xa9u suprem del pante\xc3\xb3 sumeri. Aquesta deessa els fenicis l'anomenaven Astarte i en certa manera es correspon a la grega Afrodita i la romana Venus. Per\xc3\xb2 \xc3\xa9s la deessa-mare Aixera, tan sovint citada a la B\xc3\xadblia i considerada pels antics jueus com l'esposa de Jahv\xc3\xa8 la forma m\xc3\xa9s propera a Ixtar._NEWLINE_El 1955 hi fou descobert fortu\xc3\xaftament un monumental lle\xc3\xb3 de basalt, per\xc3\xb2 fins al lustre 1980 - 1985 no fou excavat cient\xc3\xadficament._NEWLINE_Al magatzem de la casa del guardi\xc3\xa0, s'emmagatzemen, pel\xc2\xb7l\xc3\xadcules i objectes descoberts al lloc, incloent cer\xc3\xa0mica\n_START_SECTION_\nDestrucci\xc3\xb3\n_START_PARAGRAPH_\nEl 26 de gener de 2018 va ser danyat significativament per les Forces Armades de Turquia durant la invasi\xc3\xb3 al Cant\xc3\xb3 d'Afrin. Segons l'Observatori Siri\xc3\xa0 per als Drets Humans (OSDH), \xc2\xabl'escala de destrucci\xc3\xb3 \xc3\xa9s del 60%\xc2\xbb."